title: Komission täytäntöönpanodirektiivi 2011/49/EU, annettu 18 päivänä huhtikuuta 2011 , neuvoston direktiivin 91/414/ETY muuttamisesta pensykuronin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               19.4.2011

               FI

               Euroopan unionin virallinen lehti

               L 103/109

         KOMISSION TÄYTÄNTÖÖNPANODIREKTIIVI 2011/49/EU,
   annettu 18 päivänä huhtikuuta 2011,
   neuvoston direktiivin 91/414/ETY muuttamisesta pensykuronin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana pensykuroni.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin näin ollen, ettei pensykuronia sisällytetä liitteeseen.

               (3)

               Direktiivin 91/414/ETY 6 artiklan 2 kohdan mukaisesti alkuperäinen ilmoittaja, jäljempänä ’hakija’, toimitti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Alankomaille, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja esitetyt käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Alankomaat arvioi hakijan toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 4 päivänä joulukuuta 2009. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 24 päivänä syyskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä pensykuronia koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja pensykuronia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että pensykuronia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää pensykuroni liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakija toimittaa vahvistavat tiedot pensykuronin kloorifenyyli- ja syklopentyyliosuuksien vaiheista ja käyttäytymisestä maaperässä, pensykuronin kloorifenyyli- ja fenyyliosuuksien vaiheista ja käyttäytymisestä luonnon pintavesistöissä ja sedimenttijärjestelmissä sekä suuriin kaikkiruokaisiin nisäkkäisiin pitkällä aikavälillä kohdistuvista riskeistä.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset pensykuronia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään, ettei pensykuronia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa pensykuronia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä pensykuronia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava pensykuronia tehoaineena sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että pensykuronia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät pensykuronia joko ainoana tehoaineena tai yhtenä monista tehoaineista, jotka kaikki on 31 päivään toukokuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon pensykuronia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               pensykuronia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               pensykuronia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance pencycuron. Tiivistelmä: EFSA Journal 2010; 8(10):1828. [53 s.]. doi:10.2903/j.efsa.2010.1828. Saatavilla osoitteessa www.efsa.europa.eu

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”354

                     Pensykuroni
                     CAS-numero: 66063-05-6
                     CIPAC-numero: 402

                     1-(4-klooribentsyyli)-1-syklopentyyli-3-fenyyliurea

                     ≥ 980 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön sienitautien torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen pensykuronia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on kiinnitettävä erityistä huomiota suurien kaikkiruokaisten nisäkkäiden suojeluun.
                     Käyttöedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on edellytettävä vahvistavien tietojen toimittamista

                                 1)

                                 pensykuronin kloorifenyyli- ja syklopentyyliosuuksien vaiheista ja käyttäytymisestä maaperässä;

                                 2)

                                 pensykuronin kloorifenyyli- ja fenyyliosuuksien vaiheista ja käyttäytymisestä luonnon pintavesistöissä ja sedimenttijärjestelmissä;

                                 3)

                                 suuriin kaikkiruokaisiin nisäkkäisiin pitkällä aikavälillä kohdistuvista riskeistä.

                           Asianomaisten jäsenvaltioiden on varmistettava, että hakija toimittaa 1, 2 ja 3 alakohdassa tarkoitetut tiedot komissiolle viimeistään 31. toukokuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi 2014/74/EU, annettu 13 päivänä maaliskuuta 2014 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä teollisuuden tarkkailu- ja valvontalaitteiden muissa kuin C-press compliant pin -tyyppisissä nastaliitinjärjestelmissä  ETA:n kannalta merkityksellinen teksti

text:
               20.5.2014

               FI

               Euroopan unionin virallinen lehti

               L 148/82

         KOMISSION DELEGOITU DIREKTIIVI 2014/74/EU,
   annettu 13 päivänä maaliskuuta 2014,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä teollisuuden tarkkailu- ja valvontalaitteiden muissa kuin C-press compliant pin -tyyppisissä nastaliitinjärjestelmissä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Compliant pin -tyyppisiä nastaliitinjärjestelmiä käytetään suurinopeuksisissa analogia-digitaalimuuntimissa, radiotaajuus- ja aaltosignaalin lähteissä sekä langattomissa testauslaitteissa. Lyijyttömiä compliant pin -tyyppisiä nastaliitinjärjestelmiä ei vielä käytetä teollisuuden tarkkailu- ja valvontalaitteissa. Teollisuuden tarkkailu- ja valvontalaitteiden suoritus- ja luotettavuusvaatimukset ovat tiukemmat kuin muilla sähkö- ja elektroniikkalaitteilla, eikä lyijyttömien korvaavien aineiden luotettavuutta voida taata kyseisissä käyttöolosuhteissa.

               (3)

               Jotta valmistajat voivat tehdä lyijyttömistä komponenteista teknisesti toteutettavia ja osoittaa niiden olevan riittävän luotettavia teollisuuden tarkkailu- ja valvontalaitteissa, lyijyn käyttö muissa kuin C-press compliant pin -tyyppisissä nastaliitinjärjestelmissä olisi vapautettava kiellosta 31 päivään joulukuuta 2020 saakka. Koska teollisuuden tarkkailu- ja valvontalaitteiden innovaatiosyklit ovat suhteellisen pitkiä, tämä on varsin lyhyt siirtymäaika, jolla todennäköisesti ei ole haitallisia vaikutuksia innovoinnille.

               (4)

               Direktiivin 2011/65/EU 4 artiklan 4 kohdassa säädetyn ”varaosaperiaatteen” mukaisesti, jonka on määrä pidentää markkinoille saatettujen vaatimustenmukaisten tuotteiden käyttöikää, varaosiin on sovellettava tätä poikkeusta myös sen päättymispäivän jälkeen ilman aikarajoituksia.

               (5)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä maaliskuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 36 seuraavasti:

                     ”36.

                     Lyijy teollisuuden tarkkailu- ja valvontalaitteiden muissa kuin C-press compliant pin -tyyppisissä nastaliitinjärjestelmissä.
                     Päättyy 31. joulukuuta 2020. Saa käyttää mainitun päivämäärän jälkeen sellaisten teollisuuden tarkkailu- ja valvontalaitteiden varaosissa, jotka saatetaan markkinoille ennen 1. tammikuuta 2021.”


title: Komission delegoitu direktiivi 2014/8/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä juotoksissa, joita käytetään digitaalisten kadmiumtelluridi- ja kadmiumsinkkitelluridi-ilmaisimien liittämiseen piirilevyihin  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/59

         KOMISSION DELEGOITU DIREKTIIVI 2014/8/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä juotoksissa, joita käytetään digitaalisten kadmiumtelluridi- ja kadmiumsinkkitelluridi-ilmaisimien liittämiseen piirilevyihin
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyn korvaavien aineiden luotettavuutta juotoksissa, joita käytetään digitaalisten kadmiumtelluridi- ja kadmiumsinkkitelluridi-ilmaisimien liittämiseen piirilevyihin, ei ole varmistettu.

               (3)

               Vaihtoehtoisten ratkaisujen luotettavuuden testaaminen ja kelpoisuuden vahvistaminen vaatii aikaa.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 28 seuraavasti:

                  ”28.

                  Lyijy juotoksissa, joita käytetään digitaalisten kadmiumtelluridi- ja kadmiumsinkkitelluridi-ilmaisimien liittämiseen piirilevyihin. Päättyy 31.12.2017.”


title: Komission delegoitu direktiivi 2014/15/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä, kadmiumia ja kuudenarvoista kromia uudelleen käytettävissä varaosissa, jotka otetaan talteen ennen 22 päivää heinäkuuta 2014 markkinoille saatetuista lääkinnällisistä laitteista ja joita käytetään ennen 22 päivää heinäkuuta 2021 markkinoille saatettavissa luokan 8 laitteissa edellyttäen, että uudelleenkäyttö tapahtuu tarkastettavissa olevassa yritysten välisessä suljetussa palautusjärjestelmässä ja että osien uudelleenkäytöstä ilmoitetaan kuluttajille  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/73

         KOMISSION DELEGOITU DIREKTIIVI 2014/15/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä, kadmiumia ja kuudenarvoista kromia uudelleen käytettävissä varaosissa, jotka otetaan talteen ennen 22 päivää heinäkuuta 2014 markkinoille saatetuista lääkinnällisistä laitteista ja joita käytetään ennen 22 päivää heinäkuuta 2021 markkinoille saatettavissa luokan 8 laitteissa edellyttäen, että uudelleenkäyttö tapahtuu tarkastettavissa olevassa yritysten välisessä suljetussa palautusjärjestelmässä ja että osien uudelleenkäytöstä ilmoitetaan kuluttajille
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn, kadmiumin ja kuudenarvoisen kromin käyttö markkinoille saatetuissa sähkö- ja elektroniikkalaitteissa.

               (2)

               Yleisimmin uudelleen käytettävät lääkinnällisten laitteiden osat ovat röntgenputket, MRI-kelat ja piirilevyt, jotka ovat peräisin erityyppisistä laitteista, sekä ilmaisimet ja ilmaisinten osat (esimerkiksi säteilynilmaisimet). Jotkin näistä sisältävät pieniä määriä lyijyä, kadmiumia ja kuudenarvoista kromia.

               (3)

               Kun verrataan kunnostettujen ja uusien osien käytön ympäristövaikutuksia edellä mainituissa tapauksissa, voidaan todeta, että uusien osien käytöstä ympäristölle, terveydelle ja kuluttajien turvallisuudelle aiheutuvat kokonaishaitat olisivat suuremmat kuin siitä saatavat kokonaishyödyt.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV kohta 31 seuraavasti:

                  ”31.

                  Lyijy, kadmium ja kuudenarvoinen kromi uudelleen käytettävissä varaosissa, jotka otetaan talteen ennen 22 päivää heinäkuuta 2014 markkinoille saatetuista lääkinnällisistä laitteista ja joita käytetään ennen 22 päivää heinäkuuta 2021 markkinoille saatettavissa luokan 8 laitteissa edellyttäen, että uudelleenkäyttö tapahtuu tarkastettavissa olevassa yritysten välisessä suljetussa palautusjärjestelmässä ja että osien uudelleenkäytöstä ilmoitetaan kuluttajille. Päättyy 21.7.2021.”


title: Komission delegoitu direktiivi 2014/4/EU, annettu 18 päivänä lokakuuta 2013 , Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen alumiinin ja teräksen liitosten ilmatiiviyden röntgenlaitteiden kuvanvahvistimissa mahdollistavaa lyijyä koskevan poikkeuksen osalta  ETA:n kannalta merkityksellinen teksti

text:
               9.1.2014

               FI

               Euroopan unionin virallinen lehti

               L 4/51

         KOMISSION DELEGOITU DIREKTIIVI 2014/4/EU,
   annettu 18 päivänä lokakuuta 2013,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen alumiinin ja teräksen liitosten ilmatiiviyden röntgenlaitteiden kuvanvahvistimissa mahdollistavaa lyijyä koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.

               (2)

               Lyijyä käytetään röntgenlaitteiden kuvanvahvistimissa, jotta alumiinin ja teräksen välisistä liitoksista saadaan ilmatiiviitä.

               (3)

               Lyijyn korvaaminen johtaisi siihen, että kuvanvahvistimet eivät olisi riittävän luotettavia, joten korvaaminen on tällä hetkellä katsottava käytännössä mahdottomaksi. Potilaiden terveyden ja turvallisuuden vuoksi lyijyn käyttäminen röntgenlaitteiden kuvanvahvistimissa alumiinin ja teräksen liitosten ilmatiiviyden mahdollistamiseksi on siksi edelleen tarpeen.

               (4)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 174, 1.7.2011, s. 88.

      LIITE
      Lisätään direktiivin 2011/65/EU liitteeseen IV seuraava kohta 24:

                  ”24.

                  Lyijy, joka mahdollistaa alumiinin ja teräksen liitosten ilmatiiviyden röntgenlaitteiden kuvanvahvistimissa. Päättyy 31.12.2019.”


title: Komission täytäntöönpanodirektiivi 2014/20/EU, annettu 6 päivänä helmikuuta 2014 , perussiemenperunoiden ja varmennettujen siemenperunoiden unionin luokkien sekä näihin luokkiin sovellettavien edellytysten ja nimitysten määrittämisestä  ETA:n kannalta merkityksellinen teksti

text:
               7.2.2014

               FI

               Euroopan unionin virallinen lehti

               L 38/32

      KOMISSION TÄYTÄNTÖÖNPANODIREKTIIVI 2014/20/EU,
   annettu 6 päivänä helmikuuta 2014,
   perussiemenperunoiden ja varmennettujen siemenperunoiden unionin luokkien sekä näihin luokkiin sovellettavien edellytysten ja nimitysten määrittämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY (1) ja erityisesti sen 3 artiklan 3 kohdan ensimmäisen alakohdan,
   sekä katsoo seuraavaa:

               (1)

               Komission direktiivillä 93/17/ETY (2) otetaan käyttöön sääntöjä, jotka koskevat perussiemenperunoiden unionin luokkia.

               (2)

               Siemenperunoiden tuotantojärjestelmien nopean teknisen ja tieteellisen kehityksen sekä sisämarkkinoilla käytävän kaupan lisääntymisen vuoksi on suotavaa, että näitä sääntöjä mukautetaan. Sektorin kehitys huomioon ottaen näitä sääntöjä olisi sovellettava myös varmennettuihin siemenperunoihin.

               (3)

               Säännöissä olisi käsiteltävä unionin luokkien yhtenäistä nimeämistä. Niihin olisi sisällyttävä myös edellytyksiä, jotka koskevat siemenperunoiden ja niiden erien kaupan pitämistä mihin tahansa unionin luokkaan kuuluvana. Edellytyksissä olisi käsiteltävä tapauksen mukaan tuholaisten esiintymistä, muihin lajikkeisiin kuuluvia perunoita sekä perunoita, joissa on vikoja, maata tai vierasainetta tai jotka ovat nahistuneita.

               (4)

               Vaatimus, jonka mukaan kasvi on kasvatettava viljelymaalla, jossa perunoita on viimeksi kasvatettu kolme vuotta sitten ja johon kohdistetaan vähintään kaksi virallista tarkastusta, ei ole enää tarpeellinen ottaen huomioon tässä direktiivissä asetetut unionin luokkia koskevat tiukemmat vaatimukset.

               (5)

               Direktiivin 2002/56/EY antamisen jälkeen tieteellinen tietämys on kehittynyt siemenperunoiden sukupolvien lukumäärän ja siemenperunoissa esiintyvien tuholaisten välisestä yhteydestä. Sukupolvien lukumäärän rajoittaminen on tarpeen piilevässä muodossa olevien tuholaisten aiheuttaman kasvinsuojelullisen riskin lieventämiseksi. Tämä rajoittaminen on välttämätöntä riskin lieventämiseksi, eikä käytettävissä ole muita vähemmän tiukkoja toimenpiteitä sen korvaamiseksi. Kokemukset ovat osoittaneet, että unionin S-, SE- ja E-luokan osalta kullekin näistä luokista olisi sallittava sukupolvien enimmäismäärä. Jotta varmistetaan olennaisten vaatimusten noudattaminen, näiden vaatimusten pitäisi katsoa täyttyneen vain virallisen tarkastuksen perusteella.

               (6)

               Direktiivi 93/17/ETY olisi näin ollen kumottava.

               (7)

               Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Perussiemenperunoiden unionin luokat
   1.   Jäsenvaltioiden on varmistettava, että perussiemenperunoita voidaan pitää kaupan ”unionin S-luokkaan” kuuluvina, jos ne täyttävät seuraavat edellytykset:

               a)

               perunoiden on havaittu virallisessa tarkastuksessa täyttävän liitteessä I olevan 1 kohdan a alakohdassa vahvistetut edellytykset; sekä

               b)

               perunoiden erien on havaittu virallisessa tarkastuksessa täyttävän liitteessä I olevan 1 kohdan b alakohdassa vahvistetut edellytykset.

         2.   Jäsenvaltioiden on varmistettava, että perussiemenperunoita voidaan pitää kaupan ”unionin SE-luokkaan” kuuluvina, jos ne täyttävät seuraavat edellytykset:

               a)

               perunoiden on havaittu virallisessa tarkastuksessa täyttävän liitteessä I olevan 2 kohdan a alakohdassa vahvistetut edellytykset; ja

               b)

               perunoiden erien on havaittu virallisessa tarkastuksessa täyttävän liitteessä I olevan 2 kohdan b alakohdassa vahvistetut edellytykset.

         3.   Jäsenvaltioiden on varmistettava, että perussiemenperunoita voidaan pitää kaupan ”unionin E-luokkaan” kuuluvina, jos ne täyttävät seuraavat edellytykset:

               a)

               perunoiden on havaittu virallisessa tarkastuksessa täyttävän liitteessä I olevan 3 kohdan a alakohdassa vahvistetut edellytykset; ja

               b)

               perunoiden erien on havaittu virallisessa tarkastuksessa täyttävän liitteessä I olevan 3 kohdan b alakohdassa vahvistetut edellytykset.

         2 artikla
   Varmennettujen siemenperunoiden unionin luokat
   1.   Jäsenvaltioiden on varmistettava, että varmennettuja siemenperunoita voidaan pitää kaupan ”unionin A-luokkaan” kuuluvina, jos ne täyttävät seuraavat edellytykset:

               a)

               perunoiden on havaittu virallisessa tarkastuksessa täyttävän liitteessä II olevan 1 kohdan a alakohdassa vahvistetut edellytykset; ja

               b)

               perunoiden erien on havaittu virallisessa tarkastuksessa täyttävän liitteessä II olevan 1 kohdan b alakohdassa vahvistetut edellytykset.

         2.   Jäsenvaltioiden on varmistettava, että varmennettuja siemenperunoita voidaan pitää kaupan ”unionin B-luokkaan” kuuluvina, jos ne täyttävät seuraavat edellytykset:

               a)

               perunoiden on havaittu virallisessa tarkastuksessa täyttävän liitteessä II olevan 2 kohdan a alakohdassa vahvistetut edellytykset; ja

               b)

               perunoiden erien on havaittu virallisessa tarkastuksessa täyttävän liitteessä II olevan 2 kohdan b alakohdassa vahvistetut edellytykset.

         3 artikla
   Ilmoittaminen komissiolle
   Jäsenvaltioiden on ilmoitettava komissiolle, missä määrin ne soveltavat unionin eri luokkia varmentaessaan omaa tuotantoaan.
   4 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2015. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 1 päivästä tammikuuta 2016.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   5 artikla
   Kumoaminen
   Kumotaan direktiivi 93/17/ETY 1 päivästä tammikuuta 2016 alkaen.
   6 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   7 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 6 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 193, 20.7.2002, s. 60.

      (2)  Komission direktiivi 93/17/ETY, annettu 30 päivänä maaliskuuta 1993, yhteisön perussiemenperunoiden luokittelusta sekä näihin luokkiin sovellettavista edellytyksistä ja nimityksistä (EYVL L 106, 30.4.1993, s. 7).

      LIITE I

         Perussiemenperunoita koskevat edellytykset

                  1)

                  ”Unionin S-luokkaan” kuuluvia perussiemenperunoita koskevat seuraavat edellytykset:

                              a)

                              siemenperunoita koskevat edellytykset:

                                          i)

                                          lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,1 prosenttia;

                                          ii)

                                          tyvimädän saastuttamien kasvien lukumäärä saa olla enintään 0,1 prosenttia;

                                          iii)

                                          ensimmäisen sukupolven kasveissa sellaisten kasvien lukumäärä, joilla esiintyy virustaudin oireita, saa olla enintään 1,0 prosenttia;

                                          iv)

                                          sellaisten kasvien lukumäärä, joilla esiintyy mosaiikkiviruksen tai kierrelehtisyysviruksen aiheuttamia oireita, saa olla yhteensä enintään 0,2 prosenttia;

                                          v)

                                          sukupolvien lukumäärä, mukaan luettuna pellossa olevien esiperusperunoiden ja perusperunoiden sukupolvet, rajoitetaan viiteen;

                                          vi)

                                          jos sukupolvesta ei ole mainintaa virallisessa etiketissä, asianomaisten perunoiden katsotaan kuuluvan viidenteen sukupolveen.

                              b)

                              erissä sallittavat poikkeamat seuraavien epäpuhtauksien, vikojen ja tautien osalta:

                                          i)

                                          sellaisia siemenperunoita, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,5 prosenttia painosta, ja näistä sellaisia siemenperunoita, joissa esiintyy märkää mätää, saa olla enintään 0,2 prosenttia painosta;

                                          ii)

                                          sellaisia siemenperunoita, joissa on perunaseittiä yli 10 prosentissa niiden pinta-alasta, saa olla enintään 5,0 prosenttia painosta;

                                          iii)

                                          sellaisia siemenperunoita, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

                                          iv)

                                          sellaisia siemenperunoita, joissa on kuorirokkoa yli 10 prosentissa niiden pinta-alasta, saa olla enintään 3,0 prosenttia painosta;

                                          v)

                                          liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 1,0 prosenttia painosta;

                                          vi)

                                          sellaisia siemenperunoita, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

                                          vii)

                                          maata ja vierasaineita saa olla enintään 1,0 prosenttia painosta;

                                          viii)

                                          sellaisten siemenperunoiden kokonaisosuus, jotka kuuluvat edellä i–vi alakohdassa tarkoitettujen poikkeamien piiriin, saa olla enintään 6,0 prosenttia painosta.

                  2)

                  ”Unionin SE-luokkaan” kuuluvia perussiemenperunoita koskevat seuraavat edellytykset:

                              a)

                              siemenperunoita koskevat edellytykset:

                                          i)

                                          lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,1 prosenttia;

                                          ii)

                                          tyvimädän saastuttamien kasvien lukumäärä saa olla enintään 0,5 prosenttia;

                                          iii)

                                          ensimmäisen sukupolven kasveissa sellaisten kasvien lukumäärä, joilla esiintyy virustaudin oireita, saa olla enintään 2,0 prosenttia;

                                          iv)

                                          sellaisten kasvien lukumäärä, joilla on mosaiikkiviruksen tai kierrelehtisyysviruksen aiheuttamia oireita, saa olla enintään 0,5 prosenttia;

                                          v)

                                          sukupolvien lukumäärä, mukaan luettuna pellossa olevien esiperusperunoiden ja perusperunoiden sukupolvet, rajoitetaan kuuteen;

                                          vi)

                                          jos sukupolvesta ei ole mainintaa virallisessa etiketissä, asianomaisten perunoiden katsotaan kuuluvan kuudenteen sukupolveen.

                              b)

                              erissä sallittavat poikkeamat seuraavien epäpuhtauksien, vikojen ja tautien osalta:

                                          i)

                                          sellaisia siemenperunoita, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,5 prosenttia painosta, ja näistä sellaisia siemenperunoita, joissa esiintyy märkää mätää, saa olla enintään 0,2 prosenttia painosta;

                                          ii)

                                          sellaisia siemenperunoita, joissa on perunaseittiä yli 10 prosentissa niiden pinta-alasta, saa olla enintään 5,0 prosenttia painosta;

                                          iii)

                                          sellaisia siemenperunoita, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

                                          iv)

                                          sellaisia siemenperunoita, joissa on kuorirokkoa yli 10 prosentissa niiden pinta-alasta, saa olla enintään 3,0 prosenttia painosta;

                                          v)

                                          liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 1,0 prosenttia painosta;

                                          vi)

                                          sellaisia siemenperunoita, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

                                          vii)

                                          maata ja vierasaineita saa olla enintään 1,0 prosenttia painosta;

                                          viii)

                                          sellaisten siemenperunoiden kokonaisosuus, jotka kuuluvat edellä i–vi alakohdassa tarkoitettujen poikkeamien piiriin, saa olla enintään 6,0 prosenttia painosta.

                  3)

                  ”Unionin E-luokkaan” kuuluvia perussiemenperunoita koskevat seuraavat edellytykset:

                              a)

                              siemenperunoita koskevat edellytykset:

                                          i)

                                          lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,1 prosenttia;

                                          ii)

                                          tyvimädän saastuttamien kasvien lukumäärä saa olla enintään 1,0 prosenttia;

                                          iii)

                                          ensimmäisen sukupolven kasveissa sellaisten kasvien lukumäärä, joilla esiintyy virustaudin oireita, saa olla enintään 4,0 prosenttia;

                                          iv)

                                          sellaisten kasvien lukumäärä, joilla esiintyy mosaiikkiviruksen tai kierrelehtisyysviruksen aiheuttamia oireita, saa olla enintään 0,8 prosenttia;

                                          v)

                                          sukupolvien lukumäärä, mukaan luettuna pellossa olevien esiperusperunoiden ja perusperunoiden sukupolvet, rajoitetaan seitsemään;

                                          vi)

                                          jos sukupolvesta ei ole mainintaa virallisessa etiketissä, asianomaisten perunoiden katsotaan kuuluvan seitsemänteen sukupolveen.

                              b)

                              erissä sallittavat poikkeamat seuraavien epäpuhtauksien, vikojen ja tautien osalta:

                                          i)

                                          sellaisia siemenperunoita, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,5 prosenttia painosta, ja näistä sellaisia siemenperunoita, joissa esiintyy märkää mätää, saa olla enintään 0,2 prosenttia painosta;

                                          ii)

                                          sellaisia siemenperunoita, joissa on perunaseittiä yli 10 prosentissa niiden pinta-alasta, saa olla enintään 5,0 prosenttia painosta;

                                          iii)

                                          sellaisia siemenperunoita, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

                                          iv)

                                          sellaisia siemenperunoita, joissa on kuorirokkoa yli 10 prosentissa niiden pinta-alasta, saa olla enintään 3,0 prosenttia painosta;

                                          v)

                                          liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 1,0 prosenttia painosta;

                                          vi)

                                          sellaisia siemenperunoita, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

                                          vii)

                                          maata ja vierasaineita saa olla enintään 1,0 prosenttia painosta;

                                          viii)

                                          sellaisten siemenperunoiden kokonaisosuus, jotka kuuluvat edellä i–vi alakohdassa tarkoitettujen poikkeamien piiriin, saa olla enintään 6,0 prosenttia painosta.

      LIITE II

         Varmennettuja siemenperunoita koskevat vähimmäisedellytykset

                  1)

                  ”Unionin A-luokkaan” kuuluvia varmennettuja siemenperunoita koskevat seuraavat edellytykset:

                              a)

                              siemenperunoita koskevat edellytykset:

                                          i)

                                          lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,2 prosenttia;

                                          ii)

                                          tyvimädän saastuttamien kasvien lukumäärä saa olla enintään 2,0 prosenttia;

                                          iii)

                                          ensimmäisen sukupolven kasveissa sellaisten kasvien lukumäärä, joilla esiintyy virustaudin oireita, saa olla enintään 8,0 prosenttia;

                                          iv)

                                          sellaisten kasvien lukumäärä, joilla esiintyy mosaiikkiviruksen tai kierrelehtisyysviruksen aiheuttamia oireita, saa olla enintään 2,0 prosenttia;

                              b)

                              erissä sallittavat poikkeamat seuraavien epäpuhtauksien, vikojen ja tautien osalta:

                                          i)

                                          sellaisia siemenperunoita, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,5 prosenttia painosta, ja näistä sellaisia siemenperunoita, joissa esiintyy märkää mätää, saa olla enintään 0,2 prosenttia painosta;

                                          ii)

                                          sellaisia siemenperunoita, joissa on perunaseittiä yli 10 prosentissa niiden pinta-alasta, saa olla enintään 5,0 prosenttia painosta;

                                          iii)

                                          sellaisia siemenperunoita, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

                                          iv)

                                          sellaisia siemenperunoita, joissa on kuorirokkoa yli 10 prosentissa niiden pinta-alasta, saa olla enintään 3,0 prosenttia painosta;

                                          v)

                                          liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 1,0 prosenttia painosta;

                                          vi)

                                          sellaisia siemenperunoita, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

                                          vii)

                                          maata ja vierasaineita saa olla enintään 2,0 prosenttia painosta;

                                          viii)

                                          sellaisten siemenperunoiden kokonaisosuus, jotka kuuluvat edellä i–vi alakohdassa tarkoitettujen poikkeamien piiriin, saa olla enintään 8,0 prosenttia painosta.

                  2)

                  ”Unionin B-luokkaan” kuuluvia varmennettuja siemenperunoita koskevat seuraavat edellytykset:

                              a)

                              siemenperunoita koskevat edellytykset:

                                          i)

                                          lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,5 prosenttia;

                                          ii)

                                          tyvimädän saastuttamien kasvien lukumäärä saa olla enintään 4,0 prosenttia;

                                          iii)

                                          ensimmäisen sukupolven kasveissa sellaisten kasvien lukumäärä, joilla esiintyy virustaudin oireita, saa olla enintään 10,0 prosenttia;

                                          iv)

                                          sellaisten kasvien lukumäärä, joilla esiintyy mosaiikkiviruksen tai kierrelehtisyysviruksen aiheuttamia oireita, saa olla enintään 6,0 prosenttia;

                              b)

                              erissä sallittavat poikkeamat seuraavien epäpuhtauksien, vikojen ja tautien osalta:

                                          i)

                                          sellaisia siemenperunoita, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,5 prosenttia painosta, ja näistä sellaisia siemenperunoita, joissa esiintyy märkää mätää, saa olla enintään 0,2 prosenttia painosta;

                                          ii)

                                          sellaisia siemenperunoita, joissa on perunaseittiä yli 10 prosentissa niiden pinta-alasta, saa olla enintään 5,0 prosenttia painosta;

                                          iii)

                                          sellaisia siemenperunoita, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

                                          iv)

                                          sellaisia siemenperunoita, joissa on kuorirokkoa yli 10 prosentissa niiden pinta-alasta, saa olla enintään 3,0 prosenttia painosta;

                                          v)

                                          liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 1,0 prosenttia painosta;

                                          vi)

                                          sellaisia siemenperunoita, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

                                          vii)

                                          maata ja vierasaineita saa olla enintään 2,0 prosenttia painosta;

                                          viii)

                                          sellaisten siemenperunoiden kokonaisosuus, jotka kuuluvat edellä i–vi alakohdassa tarkoitettujen poikkeamien piiriin, saa olla enintään 8,0 prosenttia painosta.


title: Komission täytäntöönpanodirektiivi 2014/22/EU, annettu 13 päivänä helmikuuta 2014 , neuvoston direktiivin 2006/88/EY liitteen IV muuttamisesta siltä osin kuin on kyse lohen tarttuvasta anemiasta (ISA)  ETA:n kannalta merkityksellinen teksti

text:
               14.2.2014

               FI

               Euroopan unionin virallinen lehti

               L 44/45

      KOMISSION TÄYTÄNTÖÖNPANODIREKTIIVI 2014/22/EU,
   annettu 13 päivänä helmikuuta 2014,
   neuvoston direktiivin 2006/88/EY liitteen IV muuttamisesta siltä osin kuin on kyse lohen tarttuvasta anemiasta (ISA)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 61 artiklan 2 kohdan,
   sekä katsoo seuraavaa:

               (1)

               Direktiivissä 2006/88/EY säädetään muun muassa tietyistä eläinten terveyttä koskevista säännöistä, joita sovelletaan vesiviljelyeläimiin ja niistä saataviin tuotteisiin; direktiivi sisältää myös erityissäännöksiä, jotka koskevat kyseisen direktiivin liitteessä IV olevassa II osassa lueteltuja eksoottisia ja muita kuin eksoottisia tauteja ja niille alttiita lajeja.

               (2)

               Direktiivin 2006/88/EY liitteessä IV olevan I osan B jaksossa asetetaan vaatimukset, jotka on täytyttävä, jotta tauti voidaan luetella muuksi kuin eksoottiseksi taudiksi samaisessa liitteessä IV olevassa II osassa. Lohen tarttuva anemia (ISA) sisältyy tällä hetkellä kyseiseen luetteloon.

               (3)

               Maailman eläintautijärjestö (OIE) muutti toukokuussa 2013 vesieläinten terveyttä koskevan kansainvälisen säännöstön (OIE:n vesieläinsäännöstö) 10.5 lukua ISA-taudin osalta. Tarkistetussa OIE:n vesieläinsäännöstössä (16. laitos, 2013) ISA määritellään infektioksi, jonka on aiheuttanut ortomyksovirusten heimon ISA-viruksen (ISAV) genotyyppi HPRΔ (HPR-geenin alueella deleetio) tai HPR0 (HPR-geenin alueella ei deleetiota, heikko kanta). Lisäksi molemmat genotyypit on nyt ilmoitettava OIE:n vesieläinsäännöstön 1.3.1. ja 10.5.1 artiklan mukaisesti. Ennen kyseistä tarkistusta ISA-viruksen kahden genotyypin välillä ei tehty eroa.

               (4)

               Ainoastaan ISA-viruksen (ISAV) genotyypin HPRΔ (HPR-geenin alueella deleetio) aiheuttamat infektiot täyttävät direktiivin 2006/88/EY liitteessä IV olevan I osan B jaksossa vahvistetut vaatimukset. Tämän vuoksi ainoastaan ISA-viruksen (ISAV) genotyypin HPRΔ (HPR-geenin alueella deleetio) aiheuttamat infektiot olisi lueteltava direktiivin 2006/88/EY liitteessä IV olevassa II osassa. Lohen tarttuva anemia (ISA) olisi näin ollen direktiivin 2006/88/EY tarkoituksia varten määriteltävä ISA-viruksen (ISAV) genotyypin HPRΔ (HPR-geenin alueella deleetio) aiheuttamaksi infektioksi.

               (5)

               Sen vuoksi direktiivin 2006/88/EY liitteessä IV olevaa II osaa olisi muutettava.

               (6)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2006/88/EY liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 15 päivänä marraskuuta 2014. Niiden on viipymättä toimitettava komissiolle kirjallisina nämä säännökset.
   Niiden on sovellettava näitä säännöksiä viimeistään 16 päivästä marraskuuta 2014.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 328, 24.11.2006, s. 14.

      LIITE
      Korvataan direktiivin 2006/88/EY liitteessä IV oleva II osa seuraavasti:

         ”II   OSA

            Luetellut taudit

                     Eksoottiset taudit

                     Tauti

                     Taudille alttiit lajit

                     Kalat

                     Epitsoottinen vertamuodostavan kudoksen kuolio (EHN)

                     Kirjolohi (Oncorhynchus mykiss) ja ahven (Perca fluviatilis)

                     Nilviäiset

                        Bonamia exitiosa -loisen aiheuttama tartunta

                     Australianosteri (Ostrea angasi) ja chilenosteri (Ostrea chilensis)

                        Perkinsus marinus -loisen aiheuttama tartunta

                     Tyynenmerenosteri (Crassostrea gigas) ja amerikanosteri (Crassostrea virginica)

                        Microcytos mackini -loisen aiheuttama tartunta

                     Tyynenmerenosteri (Crassostrea gigas), amerikanosteri (Crassostrea virginica), olympiaosteri (Ostrea conchaphila) ja osteri (Ostrea edulis)

                     Äyriäiset

                     Taura-syndrooma

                     Seuraavat katkaravut: Penaeus setiferus, Penaeus stylirostris ja Penaeus vannamei

                     Yellowhead-tauti

                     Seuraavat katkaravut: P. aztecus, P. duorarum, P. japonicus, Penaeusmonodon, P. setiferus, P. stylirostris ja P. vannamei

                     Muut kuin eksoottiset taudit

                     Kalat

                     Virusperäinen verenvuotoseptikemia (VHS-tauti)

                     Silli (Clupea spp.), siika (Coregonus sp.), hauki (Esox lucius), kolja (Gadus aeglefinus), tyynenmerenturska (Gadus macrocephalus), turska (Gadus morhua), tyynenmerenlohet (Oncorhynchus spp.), kirjolohi (Oncorhynchus mykiss), made (Onos mustelus), taimen (Salmo trutta), piikkikampela (Scophthalmus maximus), kilohaili (Sprattus sprattus), harjus (Thymallus thymallus) ja oliivikampela (Paralichthys olivaceus)

                     Tarttuva vertamuodostavan kudoksen kuolio (IHN)

                     Koiralohi (Oncorhynchus keta), hopealohi (O. kisutch), kirsikkalohi (O. masou), kirjolohi (O. mykiss), punalohi (O. nerka), kyttyrälohi (O. rhodurus), kuningaslohi (O. tshawytscha) ja lohi (Salmo salar)

                     Koikarpin herpesvirus (KHV-tauti)

                     Karppi ja koikarppi (Cyprinus carpio)

                     Tarttuva lohen anemia (ISA-tauti): ISA-viruksen (ISAV) genotyypin HPR (HPR-geenin alueella deleetio) aiheuttama infektio

                     Kirjolohi (Oncorhynchus mykiss), lohi (Salmo salar) ja taimen (Salmo trutta)

                     Nilviäiset

                     Marteilioosi-nilviäistauti (Marteilia refringens)

                     Australianosteri (Ostrea angasi), chilenosteri (O. chilensis), osteri (O. edulis), argentiinanosteri (O. puelchana), sinisimpukka (Mytilus edulis) ja välimerensimpukka (M. galloprovincialis)

                     Bonamioosi-nilviäistauti (Bonamia ostreae)

                     Australianosteri (Ostrea angasi), chilenosteri (O. chilensis), olympiaosteri (O. conchaphila), aasianosteri (O. denselammellosa), osteri (O. edulis) ja argentiinanosteri (O. puelchana)

                     Äyriäiset

                     Valkopilkkutauti (white spot disease)

                     Kaikki Decapoda-lahkoon kuuluvat äyriäiset”


title: Komission täytäntöönpanodirektiivi 2014/21/EU, annettu 6 päivänä helmikuuta 2014 , esiperussiemenperunoita koskevien vähimmäisedellytysten ja unionin luokkien määrittämisestä  ETA:n kannalta merkityksellinen teksti

text:
               7.2.2014

               FI

               Euroopan unionin virallinen lehti

               L 38/39

      KOMISSION TÄYTÄNTÖÖNPANODIREKTIIVI 2014/21/EU,
   annettu 6 päivänä helmikuuta 2014,
   esiperussiemenperunoita koskevien vähimmäisedellytysten ja unionin luokkien määrittämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY (1) ja erityisesti sen 18 artiklan c alakohdan,
   sekä katsoo seuraavaa:

               (1)

               Siemenperunoihin kertyy vähitellen tauteja kunkin lisääntymissyklin aikana. Siemenperunoiden tuotantojärjestelmien moitteeton toiminta edellyttää näin ollen tervettä lähtömateriaalia, jota lisätään niin, että sen heikkeneminen on mahdollisimman vähäistä.

               (2)

               Esiperussiemenperunoiden tuotantoa koskevat erilaiset kansalliset standardit ovat estäneet näiden perunoiden kaupan pitämistä koko unionissa ja haitanneet sisämarkkinoiden toimintaa. Sen vuoksi on aiheellista vahvistaa vähimmäisedellytykset, joiden mukaisesti esiperussiemenperunoita voidaan pitää kaupan koko unionissa. Näiden edellytysten pitäisi koskea esiperussiemenperunoiden ja niiden erien tauteja, oireita, vikoja ja tuotantovaatimuksia, jotta varmistetaan terveiden ja korkealaatuisten esiperussiemenperunoiden tuotanto ja kaupan pitäminen.

               (3)

               Näissä edellytyksissä olisi otettava huomioon YK:n Euroopan talouskomission UN/ECE:n standardi, joka koskee siemenperunoiden kaupan pitämistä ja kaupallista laadunvalvontaa, sekä kansainvälisen kasvinsuojeluyleissopimuksen IPPC:n ja Euroopan ja Välimeren maiden kasvinsuojelujärjestön EPPO:n asiaa koskevat standardit tekniikan ja tieteen kehitys huomioon ottaen. Näillä standardeilla pyritään helpottamaan kansainvälistä kauppaa, edistämään korkealaatuista tuotantoa, parantamaan kannattavuutta ja suojaamaan kuluttajien etuja.

               (4)

               Kun otetaan huomioon esiperussiemenperunoiden toimittajien tuotantokäytännöt ja käyttäjien kysyntä, on asianmukaista, että esiperussiemenperunoita koskeviin vähimmäisedellytyksiin sisältyy myös mahdollisuus pitää niitä kaupan unionin luokkiin kuuluvina. Esiperussiemenperunoihin olisi sovellettava kahta unionin luokkaa (”unionin PBTC-luokka” ja ”unionin PB-luokka”) niiden nykyisten tuotantokäytäntöjen mukaisesti, jotka koskevat PBTC-luokkaan kuuluvia esiperussiemenperunoita ja PB-luokkaan kuuluvia esiperussiemenperunoita. Näin ollen eri luokille olisi hyväksyttävä erilaisia edellytyksiä, jotka koskevat näiden luokkien tauteja, oireita, vikoja, tuotantovaatimuksia ja sukupolvia.

               (5)

               Jotta nämä säännöt olisivat tehokkaita, niissä olisi säädettävä myös virallisesta testauksesta ja virallisista viljelystarkastuksista.

               (6)

               Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Määritelmät
   Tässä direktiivissä tarkoitetaan

               1)

               ’emokasvilla’ tunnistettua kasvia, josta otetaan aineistoa kasvien lisäämiseksi;

               2)

               ’mikrolisäyksellä’ kasviaineiston nopeaa lisäämistä suuren kasvimäärän tuottamiseksi käyttäen kasvista otettujen erilaistuneiden kasvusilmujen tai meristeemisolukkojen in vitro -viljelyä.

         2 artikla
   Esiperussiemenperunoita koskevat vähimmäisedellytykset
   1.   Jäsenvaltioiden on varmistettava, että esiperussiemenperunat täyttävät seuraavat vähimmäisedellytykset:

               a)

               ne on saatu emokasveista, jotka ovat vapaita seuraavista haitallisista organismeista: Pectobacterium spp., Dickeya spp., perunan kierrelehtivirus, perunan A-virus, perunan M-virus, perunan S-virus, perunan X-virus ja perunan Y-virus;

               b)

               niissä ei ole tyvimädän oireita;

               c)

               lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,01 prosenttia;

               d)

               ensimmäisen sukupolven kasveissa sellaisten kasvien lukumäärä, joilla esiintyy virustaudin oireita, saa olla enintään 0,5 prosenttia;

               e)

               sellaisten kasvien lukumäärä, joilla esiintyy mosaiikkiviruksen tai kierrelehtisyysviruksen aiheuttamia oireita, saa olla enintään 0,1 prosenttia;

               f)

               viljelyssukupolvien enimmäismäärä on neljä.

         2.   Jäsenvaltioiden on säädettävä, että esiperussiemenperunoita voidaan pitää kaupan ”unionin PBTC-luokkaan” ja ”unionin PB-luokkaan” kuuluvina liitteessä vahvistettujen edellytysten mukaisesti.
   3.   Edellä 1 kohdan b, c ja e alakohdan vaatimusten noudattaminen on vahvistettava virallisilla viljelystarkastuksilla. Epäselvissä tapauksissa tarkastuksia on täydennettävä lehtien virallisilla testeillä.
   Jos käytetään mikrolisäysmenetelmiä, 1 kohdan a alakohdan noudattaminen on vahvistettava emokasvin virallisella testauksella tai virallisessa valvonnassa tapahtuvalla testauksella.
   Jos käytetään kloonivalintamenetelmiä, 1 kohdan a alakohdan noudattaminen on vahvistettava klooniaineiston virallisella testauksella tai virallisessa valvonnassa tapahtuvalla testauksella.
   3 artikla
   Esiperussiemenperunoiden eriä koskevat vähimmäisedellytykset
   Jäsenvaltioiden on varmistettava, että esiperussiemenperunoiden erät täyttävät seuraavat vähimmäisedellytykset:

               a)

               maata ja vierasaineita saa olla enintään 1,0 prosenttia painosta;

               b)

               sellaisten perunoiden määrä, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,2 prosenttia painosta;

               c)

               sellaisten perunoiden määrä, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

               d)

               sellaisten perunoiden määrä, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

               e)

               sellaisten perunoiden määrä, joissa on perunaseittiä yli 10 prosentissa niiden pinta-alasta, saa olla enintään 1,0 prosenttia painosta;

               f)

               sellaisten perunoiden määrä, joissa on kuorirokkoa yli 10 prosentissa niiden pinta-alasta, saa olla enintään 1,0 prosenttia painosta;

               g)

               liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 0,5 prosenttia painosta;

               h)

               edellä b–g alakohdassa tarkoitettujen perunoiden kokonaismäärä saa olla enintään 6,0 prosenttia painosta.

         4 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2015. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 1 päivästä tammikuuta 2016.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   5 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   6 artikla
   Osoitus
   Tämä direktiivi on osoitettu kaikille jäsenvaltioille.

      Tehty Brysselissä 6 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 193, 20.7.2002, s. 60.

      LIITE

         Unionin PBTC- ja PB-luokkaan kuuluvien esiperussiemenperunoiden markkinoille saattamista koskevat edellytykset

                  1)

                  Unionin PBTC-luokkaan kuuluvia esiperussiemenperunoita koskevat edellytykset ovat seuraavat:

                              a)

                              siemenperunoita koskevat edellytykset:

                                          i)

                                          kasvustossa ei saa esiintyä lajikkeesta poikkeavia kasveja tai vieraita lajikkeita edustavia kasveja;

                                          ii)

                                          kasvustossa ei saa esiintyä tyvimädän saastuttamia kasveja;

                                          iii)

                                          kasvustossa ei saa esiintyä ensimmäisen sukupolven kasveissa virustartuntaa;

                                          iv)

                                          kasvustossa ei saa esiintyä kasveja, joilla on mosaiikkiviruksen tai kierrelehtisyysviruksen aiheuttamia oireita;

                                          v)

                                          kasvit, mukaan luettuna mukulat, on tuotettu mikrolisäyksellä;

                                          vi)

                                          kasvit, mukaan luettuna mukulat, on tuotettu suojatussa tilassa ja kasvualustalla, joka on vapaa tuholaisista;

                                          vii)

                                          mukuloita ei saa lisätä ensimmäisen sukupolven yli;

                              b)

                              erissä ei saa olla siemenperunoita, jotka kuuluvat johonkin seuraavista kohdista:

                                          i)

                                          ne ovat mädän saastuttamia;

                                          ii)

                                          ne ovat perunaseitin saastuttamia;

                                          iii)

                                          ne ovat perunaruven saastuttamia;

                                          iv)

                                          ne ovat kuorirokon saastuttamia;

                                          v)

                                          ne ovat nahistuneita kuivettumisen vuoksi;

                                          vi)

                                          niissä on ulkoisia vikoja, mukaan luettuna epämuodostuneet tai vahingoittuneet mukulat.

                  2)

                  Unionin PB-luokkaan kuuluvia esiperussiemenperunoita koskevat edellytykset ovat seuraavat:

                              a)

                              siemenperunoita koskevat edellytykset:

                                          i)

                                          lajikkeesta poikkeavien kasvien ja vieraita lajikkeita edustavien kasvien lukumäärä yhteensä saa olla enintään 0,01 prosenttia;

                                          ii)

                                          kasveissa ei saa olla tyvimädän oireita;

                                          iii)

                                          sellaisten kasvien lukumäärä, joilla on mosaiikkiviruksen tai kierrelehtisyysviruksen aiheuttamia oireita, saa olla enintään 0,1 prosenttia;

                                          iv)

                                          ensimmäisen sukupolven kasveissa sellaisten kasvien lukumäärä, joilla esiintyy jonkin viruksen aiheuttamia oireita, saa olla enintään 0,5 prosenttia;

                              b)

                              erissä sallittavat poikkeamat seuraavien epäpuhtauksien, vikojen ja tautien osalta:

                                          i)

                                          sellaisia siemenperunoita, joissa esiintyy mätää, lukuun ottamatta vaaleaa tai tummaa rengasmätää, saa olla enintään 0,2 prosenttia painosta;

                                          ii)

                                          sellaisia siemenperunoita, joissa on perunaseittiä yli 10 prosentissa niiden pinta-alasta, saa olla enintään 1,0 prosenttia painosta;

                                          iii)

                                          sellaisia siemenperunoita, joissa on perunarupea yli kolmanneksessa niiden pinta-alasta, saa olla enintään 5,0 prosenttia painosta;

                                          iv)

                                          sellaisia siemenperunoita, joissa on kuorirokkoa yli 10 prosentissa niiden pinta-alasta, saa olla enintään 1,0 prosenttia painosta;

                                          v)

                                          liiallisen kuivettumisen tai hopealaikun aiheuttaman kuivettumisen vuoksi nahistuneita mukuloita saa olla enintään 0,5 prosenttia painosta;

                                          vi)

                                          sellaisia siemenperunoita, joissa on ulkoisia vikoja, mukaan luettuna epämuodostuneet tai vahingoittuneet mukulat, saa olla enintään 3,0 prosenttia painosta;

                                          vii)

                                          maata ja vierasaineita saa olla enintään 1,0 prosenttia painosta;

                                          viii)

                                          sellaisten siemenperunoiden kokonaisosuus, jotka kuuluvat edellä i–vi alakohdassa tarkoitettujen poikkeamien piiriin, saa olla enintään 6,0 prosenttia painosta.


title: Komission täytäntöönpanodirektiivi 2011/41/EU, annettu 11 päivänä huhtikuuta 2011 , neuvoston direktiivin 91/414/ETY muuttamisesta ditianonin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               12.4.2011

               FI

               Euroopan unionin virallinen lehti

               L 97/38

         KOMISSION TÄYTÄNTÖÖNPANODIREKTIIVI 2011/41/EU,
   annettu 11 päivänä huhtikuuta 2011,
   neuvoston direktiivin 91/414/ETY muuttamisesta ditianonin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana ditianoni.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei ditianonia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Kreikalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Kreikka arvioi hakijan toimittamat lisätiedot ja laati lisäkertomuksen. Se toimitti kyseisen kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 27 päivänä tammikuuta 2010. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 15 päivänä marraskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä ditianonia koskevat päätelmänsä komissiolle (6). Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja ditianonia koskeva komission tarkastelukertomus valmistui 11 päivänä maaliskuuta 2011.

               (6)

               Eri tutkimuksista on käynyt ilmi, että ditianonia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää ditianoni liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Sen vuoksi on aiheellista edellyttää, että hakija toimittaa tietoja, joilla vahvistetaan varastointistabiilisuus ja jalostetuissa tuotteissa olevien jäämien luonne, vesiympäristön ja pohjaveden kautta tapahtuvan altistumisen arviointi ftaalihapon osalta sekä vesieliöitä koskeva riskinarviointi ftaalihapon, ftaalialdehydin ja 1,2-bentseenidimetanolin osalta.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset ditianonia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään, ettei ditianonia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa ditianonia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä ditianonia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava ditianonia tehoaineena sisältävien kasvinsuojeluaineiden voimassa olevat luvat viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että ditianonia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät ditianonia joko ainoana tehoaineena tai yhtenä monista tehoaineista, jotka kaikki viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon ditianonia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät ditianonia ainoana tehoaineena, tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät ditianonia yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 11 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance dithianon. EFSA Journal 2010; 8(11):1904. [121 pp.]. doi:10.2903/j.efsa.2010.1904. Saatavilla osoitteessa www.efsa.europa.eu.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava kohta:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”344

                     Ditianoni
                     CAS-nro: 3347-22-6
                     CIPAC-nro: 153

                     5,10-dihydro-5,10-dioksonafto[2,3-b]-1,4-diti-iini-2,3-dikarbonitriili

                     ≥ 930 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön sienitautien torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen ditianonia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on

                                 a)

                                 kiinnitettävä erityistä huomiota vesieliöiden suojeluun; käyttöedellytyksiin on tarvittaessa sisällyttävä riskinhallintatoimenpiteitä,

                                 b)

                                 kiinnitettävä erityistä huomiota käyttäjien turvallisuuteen; käyttöedellytyksiin on tarvittaessa kuuluttava asianmukaisten henkilönsuojainten käyttö,

                                 c)

                                 kiinnitettävä erityistä huomiota linnuille aiheutuviin pitkäaikaisiin riskeihin; käyttöedellytyksiin on tarvittaessa sisällyttävä riskinhallintatoimenpiteitä.

                           Asianomaisten jäsenvaltioiden on pyydettävä toimittamaan vahvistavia tietoja seuraavista:

                                 a)

                                 varastointistabiilisuus ja jalostetuissa tuotteissa olevien jäämien luonne,

                                 b)

                                 vesiympäristön ja pohjaveden kautta tapahtuvan altistumisen arviointi ftaalihapon osalta,

                                 c)

                                 vesieliöitä koskeva riskinarviointi ftaalihapon, ftaalialdehydin ja 1,2-bentseenidimetanolin osalta.

                           Asianomaisten jäsenvaltioiden on varmistettava, että hakija toimittaa kyseiset tiedot komissiolle viimeistään 31. toukokuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.